CELEX: 62008CO0483
Language: el
Date: 2009-07-09
Title: Διάταξη του Δικαστηρίου (έβδομο τμήμα) της 9ης Ιουλίου 2009.#Régie communale autonome du stade Luc Varenne κατά Βελγικού Δημοσίου.#Αίτηση για την έκδοση προδικαστικής αποφάσεως: Tribunal de première instance de Mons - Βέλγιο.#Άρθρο 104, παράγραφος 3, πρώτο εδάφιο, του Κανονισμού Διαδικασίας - Έκτη οδηγία TVA - Άρθρο 10, παράγραφοι 1 και 2 - Είσπραξη φόρου που εξέπεσε αδικαιολογήτως - Χρονικό σημείο ενάρξεως της προθεσμίας παραγραφής.#Υπόθεση C-483/08.

Διάταξη του Δικαστηρίου (έβδομο τμήμα) της 9ης Ιουλίου 2009 – Régie communale autonome du stade Luc Varenne κατά État belge
      (Υπόθεση C‑483/08)
      «Άρθρο 104, παράγραφος 3, πρώτο εδάφιο, του Κανονισμού Διαδικασίας – Έκτη οδηγία ΦΠΑ – Άρθρο 10, παράγραφοι 1 και 2 – Είσπραξη φόρου που εξέπεσε αδικαιολογήτως – Χρονικό σημείο ενάρξεως της προθεσμίας παραγραφής»
      Φορολογικές διατάξεις – Εναρμόνιση των νομοθεσιών – Φόρος κύκλου εργασιών – Κοινό σύστημα φόρου προστιθέμενης αξίας – Επιστροφή του φόρου – Χρόνος παραγραφής (Οδηγία 77/388 του Συμβουλίου, άρθρο 10) (βλ. σκέψεις 38-42 και διατακτ.)
      Αντικείμενο
      
         
               Αίτηση εκδόσεως προδικαστικής αποφάσεως – Tribunal de première instance de Mons – Ερμηνεία του άρθρου 10 της έκτης οδηγίας
                  77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους
                  κύκλου εργασιών – Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ L 145, σ. 1) – Έννοιες του «γενεσιουργού
                  γεγονότος» και «της αξιώσεως εισπράξεως του φόρου» – Σημείο έναρξης του χρόνου παραγραφής της αξιώσεως επιστροφής του φόρου
                  – Είναι η ημερομηνία εκδόσεως του τιμολογίου ή η ημερομηνία καταθέσεως της δηλώσεως φόρου με την οποία ο φορολογούμενος προβάλλει
                  το δικαίωμά του εκπτώσεως του φόρου;
               
            Διατακτικό
      Το Δικαστήριο διατάσσει:
      Το άρθρο 10 της έκτης οδηγίας 77/388/ ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών
         μελών, των σχετικών με τους φόρους κύκλου εργασιών – Κοινό σύστημα φόρου προστιθεμένης αξίας: ομοιόμορφη φορολογική βάση,
         όπως τροποποιήθηκε με την οδηγία 2002/38/ΕΚ του Συμβουλίου, της 7ης Μαΐου 2002, έχει την έννοια ότι δεν απαγορεύει εθνική
         νομοθεσία και διοικητική πρακτική που συνίσταται στον καθορισμό ως χρονικού σημείου ενάρξεως του χρόνου παραγραφής της αξιώσεως
         εισπράξεως του φόρου προστιθέμενης αξίας που εξέπεσε αδικαιολόγητα της ημερομηνίας καταθέσεως της δηλώσεως φόρου προστιθέμενης
         αξίας με την οποία ο υποκείμενος στον φόρο προβάλλει για πρώτη φορά το δικαίωμά του εκπτώσεως.